ג'יין פורטר

ג'יין פורטר (באנגלית: Jane Porter, 17 בינואר 1776 – 24 במאי 1850) הייתה סופרת רומנים היסטוריים ודרמטורגית אנגליה. ספריה רבי-המכר "תדאוס מוורשה" ו-"The Scottish Chiefs" נחשבים בין הרומנים ההיסטוריים המוקדמים שנכתבו בסגנון מודרני, ובין הראשונים להפוך לרבי-מכר. ספריה זכו לתימצות ונותרו פופולריים בקרב ילדים גם במאה ה-20.

 קורות חייה 
פורטר נולדה בדרהאם, אנגליה, והיא השלישית מבין חמישה ילדים לוויליאם פורטר וג'יין בלאנקינסופ. פורטר היא ממוצא אירי מצד אביה. בבגרותה, יופיה הרב הקנה לה את שם החיבה "לה פנסרוסה", על-שם הפואמה של ג'ון מילטון "איל פנסרוסו". אחרי מות אביה, משפחתה עברה לאדינבורו, שם למדה בבית ספר ללא תשלום תחת ניהולו של ג'ורג' פולטון. משפחתה הכירה את סיר וולטר סקוט. לאחר מספר עבודות בדירהאם ובאירלנד, המשפחה עברה ללונדון בשנות ה-90 של המאה ה-18. האחיות לבית פורטר נכנסו למעגל חברתי מכובד שכלל שחקניות-לעתיד, אמניות וסופרות, ביניהן האנה מור, אליזבת' אינצ'באלד , אנה לטישיה בארבו , אליזבת' המילטון , סלינה דבנפורט , אליזבת' בנגר  והסופרת האנגליה מרי שמפיון דה קרספיני .

אחיה של פורטר זכו לתהילה. אחותה אנה מריה פורטר  הפכה לסופרת מצליחה של רומנים רבי-מכר, ואחיה סיר רוברט קר פורטר  הפך לאמן מצליח של ציור פנורמי.

פורטר נפטרה בעיר בריסטול בגיל 74.

 יצירותיה 
פורטר הייתה חלוצה בתחומה ויצרה את מרבית הכלים הנרטיביים של הרומן ההיסטורי, אם כי קביעה זו זכתה ללעג ולביטול. "The Scottish Chiefs", הרומן שלה משנת 1810 אודות ויליאם וולאס הוא אחת הדוגמאות הראשונות של הרומן ההיסטורי, והוא נחל הצלחה. המהדורה הצרפתית של הספר הוחרמה לקריאה בידי נפוליאון בונפרטה. משוער כי רומן זה השפיע על סופרים כמו סקוט ואחרים, ונותר ספר פופולרי בקרב הילדים הסקוטיים. הרומן "The Pastor's Fireside" משנת 1817 היה סיפור שהתרחש במאה ה-18 על אודות בית סטיוארט. אולם, למרות שהייתה אחת הסופרות הפופולריות ביותר בתקופתה, חוסר ההחלטיות והבזבזנות של אחיה הפכו אותה לענייה ביותר, מאחר שגם היא וגם אחותה אנה מריה נהגו להשתמש בשכרן כדי לשלם את חובותיהם של אחיה.

בשנת 1803, פורטר כתבה את הרומן ההיסטורי "תדאוס מוורשה", אשר מתרחש בתקופת האיחוד הפולני-ליטאי של סוף המאה ה-18. למרות הצלחתו של הרומן, פורטר לא זכתה לרווחים מפרסומו, מאחר שזכויות היוצרים הוחזקו בידי חברות ההוצאה לאור. כדי לקבל רווחים, היא בחרה לפרסם מהדורות חדשות של הרומן שכללו הקדמות ושינויים מסוימים. היא הגישה בקשה לעמלת סופרים אך ללא הצלחה, ובגלל היותה חסרת כל נאלצה להתגורר אצל חבריה.

פורטר תרמה לכתבי עת, וכתבה את המחזה "Switzerland" בשנת 1819. אולם, נדמה כי השחקן הראשי שבו, אדמונד קין, חיבל במכוון במחזה, והוא בוטל לאחר הופעה אחת בלבד. מיוחסת לה גם ההפקה של המחזה "Owen, Prince of Powys" משנת 1822, שבוטל לאחר שלוש הופעות בלבד, אם כי מדובר בסמסון פנלי.

פורטר גם כתבה את "Tales Round a Winter Hearth" משנת 1826 ואת "Coming Out; and The Field of Forty Footsteps" משנת 1828 יחד עם אחותה אנה מריה. הרומן הרומנטי "Sir Edward Seaward's Diary" משנת 1831 נכתב בידי אחיה, ד"ר ויליאם אוגילבי פורטר, ונערך בידי ג'יין.

בשנותיה המאוחרות, פורטר המשיכה לכתוב יומנים אישיים. רבים מהם פורסמו באופן אנונימי או שנחתמו בראשי התיבות של שמה. חלק מנושאי כתיבתה היו פיוטר הגדול, סימון בוליבר וחוקר אפריקה דיקסון דנהאם .

 השפעה 
פורטר, כמו סופרים אחרים מתקופתה, הייתה מרותקת מיצירותיו של לורד ביירון. נאמר כי דיוק וורטון, הנבל ברומן "The Pastor's Fireside", הטיל "צל ביירוני ללא כל ספק". השפעות נוספות על כתיבתה היו מנהל בית ספרה ג'ורג פולטון, "מלכת הפיות" של אדמונד ספנסר ו"ארכדיה" של פיליפ סידני. היא עצמה השפיעה על סופרים בתקופתה.

 יצירותיה 
 The Two Princes of Persia (1801), מיועד לקהל קוראים צעיר יותר
 Thaddeus of Warsaw (1803)
 A Sketch of the Campaign of Count A. Suwarrow Ryminski (1804)
 The Scottish Chiefs (1810) - רומן רומנטי
 The Pastor's Fire-Side (1817) - רומן
 Switzerland (1819)
 Owen, Prince of Powys (1822)
 Duke Christian of Lüneburg (1824)

עם אנה מריה פורטר:

 Tales Round a Winter Hearth (1826)
 Coming Out (1828)
 The Field of Forty Footsteps (1828)

קישורים חיצוניים



 הערות שוליים 

פ
פ
פ
קטגוריה:ילידי 1775
קטגוריה:נפטרים ב-1850